Document ID: /roh_data/filtered/fineweb-2-filterrobots_roh.jsonl.gz/49439

Las contribuziuns vegnan surpigliadas mintgamai per la mesadad da la confederaziun e dals chantuns participads. Quai communitgescha la regenza grischuna.
Elavurar concept
Il biro da svilup Origen 2020 duai elavurar ina basa fundada per il svilup general dad Origen a Riom. En ils proxims 10 onns vul Origen daventar ina da las instituziuns da teater las pli impurtantas dal territori alpin. Per cuntanscher questa finamira duai il biro da planisaziun e da svilup da la fundaziun planisar, finanziar e realisar las infrastructuras necessarias.
Garanzia da deficit
Ultra da quai ha la regenza garantì a la Nova Fundaziun Origen ina contribuziun da deficit da maximalmain 680'000 francs per il «project dal Güglia 2017 – 2020». L'instituziun culturala construescha ina tur babilonica sin il pass dal Güglia sco chasa da teater temporara. Il teater dal Güglia duai avair lieu en tut las stagiuns. Ils programs vegnan planisads e realisads dad Origen. Las emprimas preschentaziuns èn previsas per l'avust 2017.
RR novitads 10:00